Delmas-pa voor kinders doodgeskiet | Maroela Media
Jannie Van der Schyff en sy vrou, Lezel. Foto: Facebook
Jannie is Dinsdagmiddag dood nadat hy deur twee verdagtes in die maag en sy geskiet is. Jan van der Schyff, Jannie se pa, het aan Maroela Media gesê die twee verdagtes het Jannie vermoedelik agter die huis oorval en vasgebind. Jannie het glo gehoor toe sy vrou, Lezel, se motor die hek binnery en hy kon daarin slaag om homself los te wikkel en om die huis te hardloop om sy gesin te waarsku.
Volgens Van der Schyff het Jan aan Lezel en sy twee seuntjies, onderskeidelik agt en ses jaar oud, gesê om uit die erf te kom. Die verdagtes het egter om die huis gehardloop en Jannie op die grasperk doodgeskiet. Die verdagtes het in hul silwer VW Polo gevlug.
"Dit is verskriklik. Dit gryp jou tot in jou diepste wese," het Van der Schyff gesê. "Lezel is baie sterk. Sy gee uiting aan haar emosies, maar sy is sterk. Die kinders besef nog nie die volle gevolge van wat gebeur het nie."
Jannie, die jongste van drie seuns, is Van der Schyff se tweede seun wat oorlede is. Sy middelseun, Martin, is aan longkanker oorlede. Sy oudste seun, Willie, woon in Namibië terwyl sy enigste dogter in Potchefstroom woon. Volgens Van der Schyff was Jannie betrokke by 'n uitgebreide boerdery in die Delmas-area, terwyl Lezel as 'n apteker werk.
Brig. Selvy Mohlala, polisiewoordvoerder, het bevestig 'n saak van moord word ondersoek.
ja, volksmoord, van kleins af saam skool op gobabis begin, eerste rugby wedstryd kaalvoet gespeel nou is sy stem stil. sterkte aan die van des Schyff familie.
Baie sterkte aan die vd Schyff gesin, sy vrou en 2 seuns. Was saam met Jannie in Hoërskool Ventersdorp.
Dit kan waaragtig nie so aangaan nie. Iets moet gedoen word. Kom, staan saam sodat ons kan besluit oor 'n plan van aksie. Dit raak mens se diepste wese en jy kan nie meer apaties staan nie.
Daar is altyd 'n veiliger plek in die wereld Deon, on het SA 7 jaar terug verlaat en New Zealand toe gekom – ons was nog nooit terug nie, en kyk ook nie een dag terug op ons besluit nie. Moenie wag dat hulle julle almal so uitmoor nie….trots is niks nie, jou lewe is als. Vlug eerder, niemand sal vir julle lag nie.
Mandela het gese bou n nasie,,,,,ek wil graag weet hoe bou jy n nasie onder sulke omstandighede,,,,Ek is bereid om geld te verwed dat dit nie wittes was was hom geskiet het nie??